CELEX: 
Language: et
Date: 2009-09-26 00:00:00
Title: 2009/667/EÜ: Euroopa Parlamendi otsus, 23. aprill 2009 , Euroopa Raudteeagentuuri 2007. aasta eelarve täitmisele heakskiidu andmise kohta#Euroopa Parlamendi resolutsioon, 23. aprill 2009 , tähelepanekutega, mis on Euroopa Raudteeagentuuri 2007. aasta eelarve täitmisele heakskiidu andmist käsitleva otsuse lahutamatu osa

26.9.2009   
            
            
               ET
            
            
               Euroopa Liidu Teataja
            
            
               L 255/167
            
         
      EUROOPA PARLAMENDI OTSUS,
   
   23. aprill 2009,
   Euroopa Raudteeagentuuri 2007. aasta eelarve täitmisele heakskiidu andmise kohta
   (2009/667/EÜ)
   EUROOPA PARLAMENT,
   
               —
            
            
               võttes arvesse Euroopa Raudteeagentuuri 2007. rahandusaasta lõplikke raamatupidamise aastaaruandeid (1);
            
         
               —
            
            
               võttes arvesse kontrollikoja aruannet Euroopa Raudteeagentuuri 2007. eelarveaasta lõpliku raamatupidamise aastaaruande kohta koos agentuuri vastustega (2);
            
         
               —
            
            
               võttes arvesse nõukogu 10. veebruari 2009. aasta soovitust (5588/2009 – C6-0060/2009);
            
         
               —
            
            
               võttes arvesse EÜ asutamislepingut, eriti selle artiklit 276;
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (3) eriti selle artiklit 185;
            
         
               —
            
            
               võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 881/2004, millega asutatakse Euroopa Raudteeagentuur, (4) eriti selle artiklit 39;
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185, (5) eriti selle artiklit 94;
            
         
               —
            
            
               võttes arvesse kodukorra artiklit 71 ja V lisa;
            
         
               —
            
            
               võttes arvesse eelarvekontrollikomisjoni raportit ning transpordi- ja turismikomisjoni arvamust (A6-0165/2009);
            
         
               1.
            
            
               annab heakskiidu Euroopa Raudteeagentuuri direktori tegevusele agentuuri 2007. aasta eelarve täitmisel;
            
         
               2.
            
            
               esitab oma tähelepanekud alltoodud resolutsioonis;
            
         
               3.
            
            
               teeb presidendile ülesandeks edastada käesolev otsus ja resolutsioon, mis on selle lahutamatu osa, Euroopa Raudteeagentuuri direktorile, nõukogule, komisjonile ja kontrollikojale ning korraldada nende avaldamine Euroopa Liidu Teatajas (L-seerias).
            
         
      
         
            President
         
         Hans-Gert PÖTTERING
         
      
      
         
            Peasekretär
         
         Klaus WELLE
         
      
   
   
      (1)  ELT C 278, 31.10.2008, lk 53.
   
      (2)  ELT C 311, 5.12.2008, lk 92.
   
      (3)  EÜT L 248, 16.9.2002, lk 1.
   
      (4)  ELT L 164, 30.4.2004, lk 1.
   
      (5)  EÜT L 357, 31.12.2002, lk 72.
   
      
         EUROOPA PARLAMENDI RESOLUTSIOON,
      
      23. aprill 2009,
      tähelepanekutega, mis on Euroopa Raudteeagentuuri 2007. aasta eelarve täitmisele heakskiidu andmist käsitleva otsuse lahutamatu osa
      EUROOPA PARLAMENT,
      
                  —
               
               
                  võttes arvesse Euroopa Raudteeagentuuri 2007. rahandusaasta lõplikke raamatupidamise aastaaruandeid (1);
               
            
                  —
               
               
                  võttes arvesse kontrollikoja aruannet Euroopa Raudteeagentuuri 2007. eelarveaasta lõpliku raamatupidamise aastaaruande kohta koos agentuuri vastustega (2);
               
            
                  —
               
               
                  võttes arvesse nõukogu 10. veebruari 2009. aasta soovitust (5588/2009 – C6-0060/2009);
               
            
                  —
               
               
                  võttes arvesse EÜ asutamislepingut, eriti selle artiklit 276;
               
            
                  —
               
               
                  võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (3) eriti selle artiklit 185;
               
            
                  —
               
               
                  võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 881/2004, millega asutatakse Euroopa Raudteeagentuur, (4) eriti selle artiklit 39;
               
            
                  —
               
               
                  võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185, (5) eriti selle artiklit 94;
               
            
                  —
               
               
                  võttes arvesse kodukorra artiklit 71 ja V lisa;
               
            
                  —
               
               
                  võttes arvesse eelarvekontrollikomisjoni raportit ning transpordi- ja turismikomisjoni arvamust (A6-0165/2009);
               
            
                  A.
               
               
                  arvestades, et kontrollikoda märkis, et ta sai piisava kindluse eelarveaasta 2007 raamatupidamisaruande usaldusväärsuse ja selle aluseks olevate tehingute seaduslikkuse ja korrektsuse kohta;
               
            
                  B.
               
               
                  arvestades, et Euroopa Parlament andis 22. aprillil 2008. aastal heakskiidu Euroopa Raudteeagentuuri direktori tegevusele agentuuri 2006. aasta eelarve täitmisel (6);
               
            
                  1.
               
               
                  tunneb heameelt, et kui kontrollikoda andis 2006. aastal kinnitava avalduse osaliste reservatsioonidega, siis eelarveaasta 2007 kohta antud kontrollikoja kinnitav avaldus on positiivne;
               
            
                  2.
               
               
                  märgib, et agentuurile eraldati 2007. aasta eelarvest kulukohustuste ja maksete assigneeringuteks 16 645 000 eurot;
               
            
                  3.
               
               
                  märgib, et oma vastuses 2006. aastat käsitlevale kontrollikoja aruandele hindas agentuur lisakulude suuruseks, mis tulenevad agentuuri paiknemisest kahes linnas – administratsiooni asukoht on Valenciennes’is, koosolekud aga toimuvad Lille’is –, 450 000 eurot, kusjuures see summa ei sisalda selliseid otsekulusid nagu reisimise ja lisahaldustöö tõttu raisatud töötunnid;
               
            
                  4.
               
               
                  peab kahetsusväärseks, et kahe töökoha olemasolu takistab agentuuri tööd ja põhjustab Euroopa maksumaksjatele lisakulusid; võtab teadmiseks, et vastuvõtjariigiga sõlmitavas lepingu eelnõus sätestatakse lisakulude rahastamine vastuvõtjariigi poolt;
               
            
                  5.
               
               
                  tunneb heameelt, et agentuur võttis tõsiselt kontrollikoja kriitikat, et põhivara inventuur oli tegemata, ja tegi inventuuri 2008. aasta juunis ning kogu põhivara on nüüd märgistatud ja registreeritakse inventari loetelus;
               
            
                  6.
               
               
                  võtab teadmiseks kontrollikoja kriitika, et hankemenetlustes tuvastati puudusi ning et agentuur ei olnud veel kinnitanud oma töölevõtmise korda;
               
            
                  7.
               
               
                  kutsub agentuuri üles täitma kontrollikojale esitatud vastustes antud lubadust viia töölevõtmist käsitlevate menetluste täieliku kirjelduse koostamine lõpule 2009. aasta esimesel veerandil;
               
            Eelarve kavandamine ja täitmine
      
                  8.
               
               
                  märgib, et kontrollikoda juhib kinnitava avalduse kohta märkusi esitamata tähelepanu eelarve kavandamist ja täitmist puudutavatele tähelepanekutele;
               
            
                  9.
               
               
                  märgib, et 2006. aastat käsitleva kontrollikoja aruande kohaselt oli agentuuri 2007. aasta lõplik eelarve 16,6 miljonit eurot, mis sisaldab 1,9 miljoni euro suurust reservi; märgib ühtlasi, et 2007. aasta lõpus tuli tühistada assigneeringuid 3,4 miljoni euro ulatuses, sh ka reserv, ning lisaks viidi 2008. aastasse üle 2,7 miljonit eurot;
               
            
                  10.
               
               
                  tunneb muret kontrollikoja järelduse pärast, et kasutamata jäi üle 35 % assigneeringutest, mis näitab kontrollikoja sõnul seda, et agentuuri planeerimis- ja eelarvestamismenetlusi mõjutasid tõsised puudused;
               
            
                  11.
               
               
                  märgib, et agentuur viitab oma vastustes kontrollikojale tõsiasjale, et 2007. aasta eelarve koostamisele eelnes vahetult agentuuri muutumine majanduslikult sõltumatuks, mis tähendab, et tal puudus eelnev kogemus prognooside tegemiseks, ning kuna ei olnud kindel, kas ja millal reserv vabastatakse, ei saanud agentuur oma tegevuse kavandamisel reserviga arvestada;
               
            
                  12.
               
               
                  tunneb muret kontrollikoja järelduse pärast, et ehkki agentuuri eelarve täitmise määr oli vähene, ületas rahaliste vahendite summa, mida agentuur komisjonilt taotles ja sai, märkimisväärselt tema tegelikku rahavajadust;
               
            
                  13.
               
               
                  märgib, et agentuuri käsutuses oli 2007. aasta alguses 2,3 miljoni eurot ning et agentuur taotles ja sai komisjonilt lisaks 17 miljonit eurot; märgib, et 2007. aastal tehti makseid 12,5 miljoni euro ulatuses; järeldab, et saadud rahalised vahendid ületasid tegelikku rahavajadust 6,8 miljoni euro võrra;
               
            
                  14.
               
               
                  nõustub kontrollikoja järeldusega, et agentuuri rahavajaduse prognoosi ei koostatud nõuetekohase täpsusega, mis on vastuolus usaldusväärse finantsjuhtimise põhimõttega;
               
            
                  15.
               
               
                  märgib, et tegevdirektor tunnistas oma kirjalikus selgituses Euroopa Parlamendile, et taotletud ja saadud rahaliste vahendite kogusumma ületas lõpuks tegelikud vajadused, ning põhjendas seda eelarve täitmise vähese määra ja rahavajaduste prognoosimise kogemuste puudumisega;
               
            
                  16.
               
               
                  tunneb heameelt tegevdirektori avalduse üle, et vahepeal on ajakohastatud toetuste kogumise menetlust ja parandatud rahavajaduste prognoosimist;
               
            
                  17.
               
               
                  kutsub agentuuri määruse (EÜ) nr 2343/2002 artikli 15 lõike 5 põhjal, mis on olnud jõus alates 2008. aasta juulist ja mis kohustab asutusi juhtima rahavooge rangelt, et tagada oma sularahasaldo vastavus õigustatud vajadustele, pöörama erilist tähelepanu rahavoogude juhtimise parandamisele;
               
            2006. aasta eelarve täitmisele heakskiidu andmise menetluse järelmeetmed
      
                  18.
               
               
                  tuletab meelde, et eelarveaasta 2006 oli esimene aasta, kui agentuur oli majanduslikult sõltumatu ja tema suhtes tuli kohaldada eelarve täitmisele heakskiidu andmise menetlust;
               
            
                  19.
               
               
                  tuletab meelde, et kontrollikoda andis 2006. aastal kinnitava avalduse, millele lisati reservatsioon pakkumismenetlustes tuvastatud puuduste kohta, ning peab kahetsusväärseks, et kontrollikoda tuvastas 2007. aastal hankemenetlustes uuesti puudusi;
               
            
                  20.
               
               
                  märgib, et agentuur tunnistas vastustes kontrollikojale vajadust oma tegevust parandada ning märkis, et hankemenetluste standardimiseks on koostamisel hangete juhend;
               
            
                  21.
               
               
                  märgib, et nagu ka 2006. aastal, kritiseeris kontrollikoda puudusi eelarve täitmisel, eriti assigneeringute ülekandmise suurt määra;
               
            
                  22.
               
               
                  kutsub agentuuri üles parandama eelarve täitmist ja andma võetud meetmete ja saavutatud tulemuste kohta aru 2008. aastat käsitlevas eelarve haldamise ja finantsjuhtimise aruandes;
               
            
                  23.
               
               
                  nõuab tungivalt, et komisjon tagaks, et agentuur kindlustaks tulevikus range finantsdistsipliini ja töötaks alati kokkulepitud eelarve raames;
               
            
                  24.
               
               
                  viitab eelarve täitmisele heakskiidu andmise otsusele lisatud muude horisontaalsete tähelepanekutega seoses oma 23. aprilli 2009. aasta resolutsioonile ELi ametite finantsjuhtimise ja -kontrolli kohta (7).
               
            
         (1)  ELT C 278, 31.10.2008, lk 53.
      
         (2)  ELT C 311, 5.12.2008, lk 92.
      
         (3)  EÜT L 248, 16.9.2002, lk 1.
      
         (4)  ELT L 164, 30.4.2004, lk 1.
      
         (5)  EÜT L 357, 31.12.2002, lk 72.
      
         (6)  ELT L 88, 31.3.2009, lk 209.
      
         (7)  Vt käesoleva Euroopa Liidu Teataja lk 206.